Nr. L 29/18 De Europæiske Fællesskabers Tidende 1. 2. 85 RÅDETS FORORDNING (EØF) Nr. 225/85 af 29. januar 1985 om fastsættelse af visse specifikke foranstaltninger vedrørende den særlige fiskeriordning for Grønland RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43, samt artikel 1, stk. 2, i protokollen om den særlige ordning for Grønland, under henvisning til forslag fra Kommissionen, under henvisning til udtalelse fra Europa-Parlamen- tet (1), og ud fra følgende betragtninger: Ifølge traktaten om ændring af traktaterne om oprettel- se af De europæiske Fællesskaber for så vidt angår Grønland henføres Grønland under den ordning for de oversøiske landes og territoriers associering, der er fastsat i traktatens fjerde del; der er i artikel 1 i protokollen om den særlige ordning for Grønland eta- bleret en sammenhæng mellem behandlingen ved ind- førsel af grønlandske fiskerivarer og Fællesskabets mulighed for adgang til de grønlandske fiskerizoner i henhold til fiskeriaftalen mellem Det europæiske øko- nomiske Fællesskab på den ene side og den danske regering og det grønlandske landsstyre på den anden side, der er blevet godkendt ved forordning (EØF) nr. 223/85 (2); ifølge nævnte aftale og i de protokoller, der er omhand- let i artikel 2, stk. 1, i aftalen, er der mulighed for at tilpasse parternes forpligtelser og for at suspendere fiskeriaftalen; der bør fastsættes passende procedurer for gennemførel- sen af nævnte bestemmelser — UDSTEDT FØLGENDE FORORDNING: Artikel 1 Der træffes beslutning om følgende efter fremgangsmå- den i artikel 2: a) tilpasning af Fællesskabets forpligtelser i henhold til de protokoller, der er omhandlet i artikel 2, stk. 1, i fiskeriaftalen; b) suspension af fiskeriaftalen som fastsat i dens arti- kel 10; c) i tilfælde af en sådan suspension, indførelse af passende foranstaltninger vedrørende behandlingen ved indførsel af fiskerivarer med oprindelse i Grøn- land. Artikel 2 1. Ide i artikel 1 omhandlede tilfælde, træffer Kom- missionen på en medlemsstats begæring eller på eget initiativ beslutning om de nødvendige foranstaltninger, som meddeles medlemsstaterne og straks finder anven- delse. Enhver medlemsstat kan indbringe de af Kommissionen trufne foranstaltninger for Rådet. Rådet kan med kvali- ficeret flertal ændre eller annullere den pågældende foranstaltning. 2. Foranstaltningerne ophæves efter fremgangsmåden i stk. 1, så snart de i fiskeriaftalen fastsatte konsultatio- ner har ført til genoprettelse af ligevægten. Artikel 3 Denne forordning træder i kraft på samme dato som traktaten om ændring af traktaterne om oprettelse af De europæiske Fællesskaber for så vidt angår Grønland. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 29. januar 1985. (1) EFT nr. C 172 af 2. 7. 1984, s. 83. (2) Se side 8 i denne Tidende. På Rådets vegne G. ANDREOTTI Formand